proxectonos/corpus_dominio_legal_administrativo_tmp huggingface dataset:
12/07/2018 | Administración LocalMunicipal
Camariñas
Aprobación definitiva modificación de crédito nº 6/2018, mediante suplemento de crédito e crédito extraordinario

Rematado o prazo de exposición ao público do acordo plenario de modificación nº6/18 do orzamento da Corporación para o ano 2018, por crédito extraordinario e suplemento de crédito, sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. En Camariñas, 09 de xullo de 2018 O Alcalde, Asdo.: Manuel V. Alonso de León
12/07/2018 | Administración LocalMunicipal
Ames
Anuncio de adxudicación da subministración e instalación dun novo paviimento deportivo no pavillón polideportivo de Milladoiro

Concello de Ames Xunta de Goberno Local 2018/C005/00004 http://www.concellodeames. gal Subministro Subministro e instalación dun novo pavimento no pavillón polideportivo de Milladoiro 6 de marzo de 2018 Ordinaria Aberto Importe total: 74.864,54 € IVE incluído 28 de xuño de 2018 5 de xullo de 2018 Medulio Servicios y Obras SL 53.999,40 € máis a contía do IVE repercutible ó tipo do 21% que ascende á cantidade de 11.339,87 € Ames, 6 de xullo de 2018 O alcalde, José M. Miñones Conde
12/07/2018 | Administración LocalMunicipal
Abegondo
Publicación definitiva de modificación de créditos

ANUNCIO DE APROBACIÓN DEFINITIVA Aprobado polo Pleno desta Corporación, en sesión celebrada o día 29/05/2018, o expediente MC 7/2018 de transferencia de crédito, dentro do vixente orzamento municipal, por un importe DOCE MIL EUROS (12.000 €), e transcorrido o prazo de exposición pública –do 15 de xuño ao 5 de xullo 2018, ámbolos dous incluídos– sen que se presentasen reclamacións, considérase definitivamente aprobado o expediente, e de acordo co disposto nos artigos 179.4 e 169.3 do TRLRFL, faise público o resumo por capítulos do estado de gastos do referido orzamento na data de aprobación, que queda como sigue: O que se fai público para xeral coñecemento e efectos. Abegondo, 6 de xullo de 2018. A alcaldesa accidental Laura C. Calvo Quintela
12/07/2018 | Administración LocalMunicipal
Cerceda
Intervención
Aprobación do padrón do lixo 2018

Aprobación de padrón fiscal Por resolución da Alcaldía 455/2018, do 9 de xullo, aprobouse o padrón do lixo correspondente ó ano 2018, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días soltos, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padrones de contribuíntes, ao abeiro do establecido no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a sua interposición, de acordo co establecido no artigo 14.2 l) do citado Texto Refundido da Lei reguladora das Facendas Locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por silencio administrativo o citado recurso de reposición, de acordo co establecido nos artigos 8.1 e 46.1 da Lei 29/1998, do 13 de xullo, reguladora da xurisdicción contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Cerceda, 9 de xullo de 2018. Kadiatou Kodad Nikitin do Concello de Cerceda
12/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.62432. Solicitude do Concello de Neda: construción dunha ponte

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Neda solicita de Augas de Galicia a autorización de obras no lugar de Roxal, parroquia de Santa María de Neda (Santa María), concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62432. As obras solicitadas consisten na construción dunha ponte en substitución da actual ponte do Grilo no lugar de Roxal parroquia de Santa María de Neda (Santa María), no concello de Neda, (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 06 de xullo de 2018. O xefe do Servizo Territorial Néstor Rodríguez Arias
12/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61806. Restauración do río Mesoiro en Feáns. Concello da Coruña

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Coruña solicita de Augas de Galicia a autorización de obras no lugar de Feáns, concello de Coruña (A). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61806. As obras solicitadas consisten na restauración do río Mesoiro en Feáns, Fase I e Fase II no concello da Coruña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 06 de xullo de 2018. O xefe do Servizo Territorial Néstor Rodríguez Arias
12/07/2018 | Administración LocalMunicipal
Brión
Alleamento de parcela municipal

EDICTO O Concello de Brión convoca licitación para a enaxenación de parcela pertencente ao patrimonio público do solo, mediante procedemento aberto (subasta) á alza. OBXECTO DO CONTRATO. –Enaxenación da parcela: cota proindivisa en pleno dominio do Concello do 89,95%, por título de cesión en proxecto de compensación da finca: Urbana - finca núm.9 - residencial 3 - parcela na área de reparto núm.8, polígono 1, lugar de Lamiño, parroquia de San Fins de Brión, Concello de Brión, de superficie de mil noventa e cinco metros cadrados. Uso: residencial en altura. Aproveitamento: correspóndelle unha edificabilidade de dous mil cento cincuenta metros cadrados e un aproveitamento de dous mil cento cincuenta unidades de aproveitamento. Linda: ao norte, parcela número 5; ao sur, con rúa “B”; ao leste, finca R-4, e ao oeste, con rúa “F”, polo seu lado oeste introdúcese un pequeno regato. Dita finca está inscrita no Rexistro da Propiedade a favor de Urban Portfolio Inmobiliario, S. L., con CIF B-15582216, o 10,05% do pleno dominio por título de adxudicación en proxecto de compensación, e a favor do Concello de Brión, o 89,95% do pleno dominio por título de cesión en proxecto de compensación. Inscrita no Rexistro da Propiedade de Negreira, no tomo 1496, libro 228, folio 95, finca 20842. PROCEDEMENTO: aberto (subasta) á alza. TIPO MÍNIMO DE LICITACIÓN: 560.821,32 euros, IVE excluído, que poderá ser mellorado á alza polos licitadores. PRESENTACIÓN DE PROPOSICIÓNS: presentaranse no Rexistro do Concello de Brión, en horario de 9.00 horas a 14.00 horas, dentro do prazo de 20 días naturais, contados a partir do seguinte ao da publicación deste anuncio de licitación no Boletín Oficial da Provincia. MÁIS INFORMACIÓN E ADQUISICIÓN DO PREGO DE CLÁUSULAS ADMINISTRATIVAS QUE REXEN A ENAXENACIÓN: perfil de contratante do Concello: wwwconcellodebrion. gal Brión, 9 de xullo de 2018. O alcalde José Luis García García
12/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.62519. Peche de parcela e portal. Concello de Paderne

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO D. Manuel Cartemil Diz solicita de Augas de Galicia a autorización de obras no lugar de Gas, parroquia de Souto (Santa María), concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62519. As obras solicitadas consisten no peche de parcela e colocación de portal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 06 de xullo de 2018. O xefe do Servizo Territorial Néstor Rodríguez Arias
12/07/2018 | Administración LocalMunicipal
Porto do Son
Aprobación do padrón fiscal da taxa pola prestación de servizos no complexo deportivo da piscina municipal: xullo de 2018

A Alcaldía- Presidencia do Concello de Porto do Son ditou resolución o 04/07/2018, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xullo de 2018, resolvendo: “Primeiro.- Aprobar os recibos do mes de Xullo en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de xullo 2018 que comeza co abonado con código número 2 e termina no abonado con código número 1.444 totalizando 318 abonos por importe de 9.229 €. Segundo.- Aprobar os recibos do mes de Xullo en concepto de matrícula, o resumo das inscricións do mes de xullo 2018 pola prestación de servizos do Complexo Deportivo Municipal da Piscina Municipal de Porto do Son totalizan 6 inscricións por importe de 179,40 €. Terceiro.- Aprobar os gastos de xestión (comisións) do Padrón de xullo 2018 totalizando un total de 318 abonos por importe de 15,39 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 6 de xullo de 2018. O Alcalde- Presidente, Asdo. José Luis Oujo Pouso.
12/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.62198. Construción de vivenda unifamiliar e peche

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO D. Juan Manuel Mira Costa solicita a Augas de Galicia a autorización de obras no lugar de Carantos, parroquia de Oca (San Martiño), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62198. As obras solicitadas consisten na coonstrución dunha vivenda e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 06 de xullo de 2018. O xefe do Servizo Territorial Néstor Rodríguez Arias
12/07/2018 | Administración LocalMunicipal
Frades
Anuncio exposción pública conta xeral 2017

Rendida a Conta Xeral do Concello de Frades correspondente ao exercicio de 2017, e informada debidamente pola Comisión Especial de Contas desta Entidade, en cumprimento e de conformidade co disposto nos artigos 116 da Lei 7/1985 e 212 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, queda exposta ao público, por prazo de quince días hábiles, para que durante o mesmo e oito días máis, poidan os interesados presentar por escrito os reparos, observacións e reclamacións que estimen pertinentes. Frades, a 9 de xullo de 2018. Alcalde en funcións, Asdo.- Manuel Ferreiro Marzoa
12/07/2018 | Administración LocalMunicipal
Val do Dubra
Anuncio de aprobación inicial de modificación de créditos 16/2018

ANUNCIO Aprobada polo Pleno da Corporación, na sesión extraordinaria celebrada o día un (4) de xullo de 2018, a modificación de crédito 16/2018, sométese a exposición pública, por un prazo de 15 días hábiles, mediante anuncio no Boletín Oficial da Provincia, que comenzará a contar a partir do día seguinte á súa publicación. Elevándose a definitivo o acordó de aprobación inicial se, durante o dito período de exposición non se presentaran alegacións. En caso contrario, deberán ser resoltas polo propio Pleno, que procederá, de ser o caso, á aprobación definitiva da dita modificación, sendo obxecto de publicación no Boletín Oficial da Provincia. Os interesados teñen á súa disposición o expediente na Secretaría do Concello, en horario de 9.00 a 14.00 horas. Val do Dubra, a 05 de xullo de 2018. O alcalde Antonio Negreira Noya
12/07/2018 | Administración LocalMunicipal
A Coruña
Servizo de Persoal
Anuncio de corrección de erro no anexo I e aclaración do párrafo da base 2 das bases da convocatoria para a provisión por concurso ordinario de méritos de postos de traballo vacantes no Concello da Coruña

ANUNCIO No Boletín Oficial da Provincia n.º 120, de data 26 de xuño de 2018, publicáronse as bases para a provisión de posto de traballo por concurso ordinario no Concello da Coruña convocatoria 1/18. Por Resolución Concelleira delegada de Facenda e Administración, por delegación da Xunta de Goberno Local, de data 26 de xuño de 2018, resolve corrixir o erro producido pola incluisón indebida do posto con referencia número 458 na relación de postos detallada no Anexo I, en consecuencia eliminar o citado posto da relación de posto de traballo ofertados. Por Resolución concelleira delegada de Facenda e Administración, por delegación da Xunta de Goberno Local, de data 09 de xullo de 2018, resolve aclarar o contido do quinto parágrafo da Base 2 quedando devandito parágrafo coa seguinte redacción: “O persoal funcionario que desempeñe en comisión de servizos un posto dos ofertados e que cumpra os requisitos básicos poderá participar neste proceso. No caso de non resultar adxudicatario do posto que estaba a ocupar ou que, no seu caso, non obteña outro posto dos ofertados na presente convocatoria volverá ao seu posto de orixe”. A Coruña, 10 de xullo de 2018. O alcalde P. D. (Decreto do 15/06/2016) O director de Economía, Facenda e Administración Eduardo Mera Rico
12/07/2018 | Administración LocalMunicipal
Boqueixón
Exposición pública do padrón do lixo ano 2018

Na Xunta de Goberno realizada o día 5 de xullo aprobouse o padrón da taxa da recollida domiciliaria de lixo e residuos sólidos urbanos do ano 2018. Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do Concello, de luns a venres, en horario de 8.30 a 14.30 horas, durante 1 mes desde a publicación deste anuncio no BOP. Boqueixón, 9 de xullo de 2018. O alcalde Manuel Fernández Munín
12/07/2018 | Administración LocalMunicipal
A Laracha
Modificación orzamento 2018

O Pleno do Concello, en sesión ordinaria do 31 de maio de 2018, aprobou inicialmente o expediente de modificación do orzmento 2018, modificando a aplicación orzamentaria 130/15100, consignando a cantidade de 3.150,00€, financida coa bolsa de vinculación. O referido expediente permanecerá exposto ao público na Secreataría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, ao abeiro do disposto nos artigos 169 e seguintes do RDL 2/2004 polo que se aproba o Texto refundido da Lei de facendas locais. No caso de que finalizado o prazo de exposición ao público non se presentaran reclamacións, o expediente considerarase definitivamente aprobado. A Laracha, 9 de xuño de 2018 O alcalde José Manuel López Varela
12/07/2018 | Administración LocalConsorcios
Consorcio As Mariñas
Anuncio delegación funcións presidencia do 7 ao 20 de xullo de 2018

ASUNTO: DELEGACIÓN FUNCIÓNS PRESIDENCIA DO 7 AO 20 DE XULLO DE 2018 O presidente do Consorcio As Mariñas ausentarase do día 7 ao 20 de xullo de 2018, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªCristina Diana Senobia Omelchuk Rennie. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 6 de xullo de 2018 O Presidente O Secretario José Antonio Santiso Miramontes Adrián J. Márquez Caramés
03/07/2018 | Administración LocalMunicipal
Boiro
Prezo público veráns deportivos

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 26 de xuño de 2018 para as actividades do programa VERANS DEPORTIVOS – Actividades para nen@s: 20 euros (agás remo e piragüismo) – Actividades para adultos: 30 euros (agás remo e piragüismo) – Actividades de remo e piragüismo: gratuitas, debendo ingresar os participantes o importe da licenza federativa directamente á Federación correspondente. Boiro, 28 de xuño de 2018 O Tte. Alcalde en funcións de alcalde Fernando Garcia Dieguez
03/07/2018 | Administración LocalMunicipal
O Pino
Expediente de suplemento de crédito

Exponse ao público o expediente de modificación de créditos, SUPLEMENTO, aprobado inicialmente pola Corporación, financiado co remanente líquido de tesourería dispoñible. Os interesados, no prazo de 15 días hábiles, a partir do seguinte ao da inserción deste anuncio no Boletín Oficial da Provincia, poderán presentar as reclamacións que consideren pertinentes ante o Pleno da Corporación. O Pino, 27 xuño de 2018. O ALCALDE, -Arthur John Ruth Alexandra Levi Luneto-
03/07/2018 | Administración LocalMunicipal
Miño
Exposición Conta Xeral 2017

Formulada e rendida a Conta Xeral do Orzamento desta Corporación correspondente ao exercicio de 2017, integrada polo contido ao que fai referencia o art.209 do Real Decreta Lexislativo 2/2004, de 5 de marzo, Texto refundido da Lei Reguladora das Facendas Locais, e informada favorablemente pola Comisión Informativa de Contas e Facenda, o día 14 de xuño de 2018, exponse ao público cos documentos que a conteñen, no departamento de Intervención desta entidade, por un prazo de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demais disposicións concordantes vixentes. En Miño, a 27 de xuño de 2018 O alcalde Ricardo A. M. Sánchez Oroza
03/07/2018 | Administración LocalMunicipal
Teo
Informe de Intervención sobre o cumprimento dos prazos de pago, 1º trimestre 2018

De conformidade co disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se establecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 26/04/2018(1ºtrimestre de 2018) sobre o cumprimento dos prazos establecidos na citada lei, dándose conta do mesmo ao Pleno da Corporación en sesión de data 27/06/2018. O citado informe queda exposto ao público na Intervención Municipal polo prazo de quince días, contados a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 28 de xuño de 2018 O alcalde, Rafael C. Sisto Edreira
03/07/2018 | Administración de JusticiaJuzgados de Primera Instancia
1ª Instancia 8 A Coruña
JVB 1109/2015-CH

Kenneth Charles Klee Slavchov, letrado da administración de xustiza do Xulgado de Primeira Instancia Núm.8 da Coruña, fago saber que no JVB 1109/2015-CH ditouse SENTENZA de 20.06.2018 e AUTO ACLARATORIO de 22.06.2018 que non puideron ser notificados a D. VLADUTU MATALLANOS, LUIS EUGENIO XXXXXXXXX, parte demandada, por estar en paradoiro descoñecido. As ditas resolucions procesuales atópanse na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro dos actos. Contra a SENTENZA poderá interpor un recurso de APELACIÓN no prazo de 20 días consonte co establecido na Lei de Axuizamento civil (LAC) e contra a AUTO ACLARATORIO non cabe recurso algún. Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 25 de xuño de 2018. Kenneth Charles Klee Slavchov O letrado da administración de xustiza
03/07/2018 | Administración LocalMunicipal
Teo
Anuncio de dación de conta do persoal eventual

Para dar cumprimento ao previsto no artigo 104 bis.5 da Lei 7/1985, de 2 de abril, reguladora das bases de réxime local, e tal como se deu conta ao Pleno da Corporación nas sesións celebradas o 31.01.18, 04.04.18 e 27.06.18, por medio do presente anuncio faise público que o número de postos de traballo reservados no Concello de Teo ao persoal eventual é un: xefa de gabinete e comunicación. Teo, 28 de xuño de 2018 O alcalde, Rafael C. Sisto Edreira
03/07/2018 | Administración LocalMunicipal
Fene
Servizos Económicos e Tributarios
Padróns anuais, taxas 2018

Aprobados provisionalmente por resolución da alcaldía núm.754/2018, de 26 de xuño, os padróns fiscais da taxa pola prestación do servizo de recollida de residuos sólidos urbanos, tratamento e eliminación dos mesmos, taxa pola prestación de servizos no cemiterio municipal e taxa pola ocupación de vía pública con pasaxes permanentes, correspondentes ao exercicio 2018, quedan expostos ao público neste Concello durante o prazo de un mes, a contar dende a publicación do presente anuncio no BOP aos efectos de que poidan presentarse as reclamacións ou alegacións pertinentes ante a alcaldía. O anuncio terá a consideración de notificación colectiva conforme determina o artigo 102.3 da Lei 58/2003, de 17 de decembro, xeral tributaria tributaria e 24 do Rd 939/2005, de 29 de xullo, polo que se aproba o Regulamento Xeral de Recadación. Se ao remate do período de exposición pública non se presentaran reclamacións, os padróns consideraranse definitivamente aprobados. Asinado dixitalmente en Fene polo alcalde, Gumersindo Pedro Galego Feal, o 27 de xuño de 2018.
03/07/2018 | Administración LocalMunicipal
Oleiros
Orde Pública
Anuncio para a retirada de vehículos abandonados no termo municipal de Oleiros

Existindo diversos vehículos retirados polo guindastre municipal, por actuación da Policía Local, por atoparse abandonados no termo municipal ou infracción administrativa de tráfico, e logo da correspondente intrucción de expediente por vehículo abandonado, e dado que segundo o disposto no artigo 106.1 do RDL 6/2015, do 30 de outubro, do texto refundido da Lei de tráfico, circulación de vehículos a motor e seguridade vial, presumirase racionalmente o abandono dos vehículos cando transcorran máis de dous meses dende que o vehículo se deposite trala súa retirada da vía pública pola autoridade competente e dado que nestes casos a mesma disposición normativa indica que os vehículos terán o tratamento de residuo sólido urbano de acordo coa lexislación medioambiental correspondente, de xeito que se poderá ordear o traslado do vehículo a un centro autorizado de tratamento de vehículos para a súa posterior destrucción e descontaminación. O mesmo artigo sinala que con anterioridade á orde de traslado ao vehículo, a administración requerirá ao titular advertíndolle que, de non proceder a súa retirada no prazo dun mes, procederase ao seu traslado ao centro autorizado de tratamento. Considerando que os vehículos que se relacionan foron retirados polo servizo municipal de guindastre do xeito antedito: No uso das facultades que teño atribuídas pola alcaldía mediante o seu decreto de delegación núm.2.797/2015, do 8 de xullo, resolvo: Primeiro. Requirir aos propietarios dos vehículos arriba referidos para que no improrrogable prazo dun mes, contado dende o seguinte ao da publicación deste anuncio, retiren, previo pagamento da taxa que corresponda, os vehículos da súa propiedade depositados na Nave da concesionaria do servizo de guindastre municipal, sito en rúa A Barcala núm 5, O Temple, Cambre, facéndolles saber que no caso contrario o Concello queda habilitado para que os trate como residuos sólidos urbanos, co traslado ao centro autorizado de tratamento ou a substitución do tratamento residual do vehículo prevista no artigo 106.3 do RDL 6/2015, do 30 de outubro. Segundo. Publicar anuncio deste acordo no Boletín Oficial da Provincia da Coruña. Oleiros, 27 de xuño de 2018 A primeira tenente de alcalde delegada de Interior Asdo.: María José Varela Neira
03/07/2018 | Administración LocalMunicipal
Irixoa
Modificación orzamentaria 6/2018: exposición pública

O Pleno deste concello aprobou provisionalmente, na súa sesión de 27-6-2018, o expediente de modificación orzamentaria nº 6/2018 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón un crédito extraordinario (128.868,71 €), financiados con maiores ingresos e remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 27 de xuño de 2018 O ALCALDE Antonio Deibe Sanmartín.
03/07/2018 | Administración LocalMunicipal
Narón
Intervención
Edicto padrón fiscal entrada vehículos a través de beirarruas e vaos

A Xunta de Goberno Local na sesión ordinaria, que tivo lugar o día vinte e oito de xuño de dous mil dezaoito adoptou, entre outros, o seguinte acordo: PRIMEIRO.- Aprobar o padrón de contribuintes da taxa por ENTRADA DE VEHÍCULOS A TRAVÉS DE BEIRARRÚAS E AS RESERVAS DE VÍA PÚBLICA PARA APARCAMENTO EXCLUSIVO, CARGA E DESCARGA DE MERCADORÍAS DE CALQUERA CLASE, correspondente ao exercizo 2018, que comeza por ABELEDO MORADO LLUM MESTIERI BARNUSELL, e remata por MARTIN ANTHONY KIRILKA GARRALDA ALCALA BEJARANO, cun total de 2.030 contribuintes, e ascendendo o total do padrón á cantidade de 239.592,81 euros. SEGUNDO.- De acordo co disposto no artigo 75 da Ordenanza Fiscal xeral de xestión, recadación e inspección, o padrón quedará exposto ao público durante un prazo de quince días, que se contarán dende o día seguinte á publicación do Edicto no BOP. O anuncio de publicación no BOP terá carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. TERCEIRO.- Durante o período de exposición pública, os interesados poderán examinar o padrón e interpoñer contra o mesmo, as reclamacións ou alegacións que consideren pertinentes ante a Xunta de Goberno Local. CUARTO.- Finalizado o prazo de exposición pública, os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no prazo DUN MES, a contar dende o día seguinte ao da presentación do recurso de reposición, en virtude do diposto no artigo 14.2 do Texto refundido da Lei das Facendas Locais, entenderase desestimado, cos efectos xurídicos establecidos nos artigo 24 e 25 da Lei 39/2015, de 1 de outubro, do procedemento administrativo común das Administracións públicas. Non obstante, si se considera convinte, poderán utilizar e exercitar calquera outro recurso que estime pertinentes. Narón, 28 de xuño de 2018. A alcaldesa Marián Ferreiro Díaz.
03/07/2018 | Administración LocalProvincial
Deputación Provincial da Coruña
Secretaría Xeral. Sección de Información e Actas
Composición do Xurado da IX edición do Premio Rosalía de Castro de Lingua 2018

A RP número 22389 do 25/06/2018 nomea o xurado da IX edición do Premio “Rosalía de Castro” de Lingua 2018 que está formado polas seguintes persoas: Presidenta: Mª Goretti Sanmartín Rei Vogais: Samai Sotillos Badri, Viggo Riddell Urtaran, Graciela Margarita Reinhold Heron e Anxa González Refoxo Secretaria: Dores Sánchez Alegre A reunión para a súa concesión terá lugar o 04/07/18 ás 12 h. A Coruña, 28 de xuño de 2018 A PRESIDENTA EN FUNCIÓNS O SECRETARIO Mª Goretti Sanmartín Rei José Luis Almau Supervía
03/07/2018 | Administración LocalMunicipal
Culleredo
Secretaría Xeral
Delegación das funcións da Alcaldía no primeiro tenente de alcalde o día 25/05/2018, de 13:00 a 15:00 horas

Por resolución ditada en data 25 de maio de 2018, o Sr. alcalde acordou que o primeiro tenente de alcalde, D. Diego Antonio Taibo Monelos asuma as funcións da Alcaldía, o día 25 de maio de 2018 desde as 13:00 ata as 15:00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 28 de maio de 2018 O Alcalde-Presidente José Ramón Rioboo Castro
03/07/2018 | Administración LocalMunicipal
Cambre
Aprobación inicial da modificación do expediente de crédito extraordinario e suplemento de crédito núm.1/2018

O Pleno municipal, en sesión ordinaria do día 28 de xuño de 2018, acordou aprobar inicialmente a modificación do expediente de crédito extraordinario e suplemento de crédito núm.1/2018. Por medio do presente exponse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 29 de xuño de 2018 O alcalde Óscar A. García Patiño
03/07/2018 | Administración LocalMunicipal
A Baña
Conta xeral 2017

A Comisión de contas, patrimonio e persoal, que funciona como Comisión Especial de contas do concello da Baña, informou favorablemente a Conta xeral do exercicio 2017 en sesión celebrada o día 20 de xuño de 2017. Conforme ao establecido no artigo 212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a Conta co informe ao que se refire o parágrafo anterior estará exposta ao público por prazo de 15 días, durante os cales e oito mais os interesados poderán presentar reclamacións, reparos ou observacións. Examinadas estas pola Comisión Especial e practicadas por esta cantas comprobacións estime necesarias, emitirá novo informe. Acompañada dos informes da Comisión Especial e das reclamacións e reparos formulados, a conta xeral someterase ao Pleno da corporación, para que, no seu caso, poida ser aprobada antes do día 1 de outubro. A conta xeral debidamente aprobada renderase ao Tribunal de Contas antes do 15 de outubro, en cumprimento das disposicións legais de aplicación. A Baña, 28 de xuño de 2018 O alcalde, José Andrés García Cardeso.
03/07/2018 | Administración LocalMunicipal
Culleredo
Secretaría Xeral
Suplencia Alcaldía en don Diego A. Taibo Monelos o día 11.06.2018, de 13:00 a 15:00 horas

Por resolución ditada en data 11 de xuño de 2018, o Sr. alcalde acordou que o primeiro tenente de alcalde, D. Diego A. Taibo Monelos asuma as funcións da Alcaldía, o día 11 de xuño de 2018 desde as 13:00 ata as 15:00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 12 de xuño de 2018 O Alcalde-Presidente José Ramón Rioboo Castro
03/07/2018 | Administración LocalMunicipal
Narón
Intervención
Edicto corrección erro

A Xunta de Goberno Local, en sesión ordinaria que tivo lugar o 28 de xuño de 2018, adopotou, entre outros, o seguinte acordo: A modificación, no seu punto primeiro, do acordo da Xunta de Goberno Local de data 16-05-2018, en canto ao importe total, do Padrón Fiscal das taxas pola utilización de instalacións deportivas do mes de novembro de 2017, quedando dito importe na cantidade de 8.911,10 €. Narón, 28 de xuño de 2018. A alcaldesa Marián Ferreiro Díaz.
03/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.60389 - Concesión

Gabriel Varela Rodríguez solicita de Augas de Galicia un caudal de 244,188 m 3 /ano de augas procedente dun pozo no lugar de Cadavás, parroquia de Magalofes (San Xurxo), Concello de Fene (A Coruña), con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.60389 As características do aproveitamento son: SOLICITANTE: Elyass Amieiro Kacemi CAUDAL MÁXIMO: 3,79 litros/segundo VOLUME MÁXIMO ANUAL: 244,188 m 3 ORIXE: pozo existente na parcela 15036A014004400000YL (polígono 14, parcela 440) LUGAR: Cadavás PARROQUIA: Magalofes (San Xurxo) CONCELLO: Fene DESTINO: uso doméstico en restaurante e vivenda na parcela 15036A014004410000YT (polígono 14, parcela 441) A auga cáptase mediante un pozo existente na parcela 440 do polígono 14 ata un restaurante e vivenda ao outro lado da estrada que separa a parcela anterior do lugar onde se realiza o uso da auga. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na rúa Vicente Ferrer, nº 2.9º andar-A Coruña, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018 O xefe do servizo territorial Néstor Rodríguez Arias
24/07/2018 | Administración LocalMunicipal
Boqueixón
Aprobación inicial da Ordenanza reguladora das axudas de emerxencia social do Concello de Boqueixón

Aprobación inicial de ordenanza municipal Na sesión ordinaria realizada polo Pleno o día 11 de xuño de 2018 acordouse aprobar inicialmente a Ordenanza reguladora das axudas de emerxencia social do Concello de Boqueixón. O expediente estará exposto ó público, na Secretaría do Concello, durante un prazo de 30 días hábiles, que se contarán desde o día seguinte á publicación deste anuncio no BOP. Durante este período poderanse formular as reclamacións que se consideren oportunas e que, deberán ir dirixidas ó alcalde da corporación. En caso de non presentarse reclamacións, este acordo terá a consideración de definitivo. Boqueixón, 18 de xullo de 2018. O alcalde Manuel Fernández Munín
24/07/2018 | Administración LocalMunicipal
Narón
Secretaría
Corrección da publicación de data 23/7/18 da constitución da comisión de valoración do proceso selectivo para a provisión dun posto de traballo de xefe de servizo de Intervención e Facenda

Publicada no BOP n.º 139, de data 23 de xullo de 2018, a resolución da Alcaldía pola que se aprobaba a constitución da comisión de valoración do proceso selectivo para a provisión dun posto de traballo de xefe de servicio de Intervención e Facenda, faise a seguinte corrección: onde pón “3 de agosto”, debe pór “30 de xullo”. Narón, 23 de xullo de 2018. A alcaldesa Marián Ferreiro Díaz
24/07/2018 | Administración LocalMunicipal
Sobrado
Edicto sobre exposición pública e notificación colectiva do padrón da taxa de recollida de residuos sólidos do ano 2018

ANUNCIO Por resolución da Alcaldía do 11/07/2018 aprobouse o padrón fiscal da taxa pola prestación do servizo de recollida de lixo correspondente ao ejercicio 2018, por importe de 68.340,00 euros, o cal se expón ao público durante o prazo de 15 días, a contar dende o día seguinte ao da publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP servirá de notificación colectiva a todos os contribuíntes nos termos establecidos no art.102.3 da Lei 58/2003, do 17 de decembro, Xeral Tributaria. Dado que a taxa pola recollida de lixo é un tributo coa recadación delegada na Deputación Provincial de A Coruña, será o seu correspondente servizo quen establezca os prazos e forme de ingreso en período voluntario, advertíndose que, transcurrido o prazo de ingreso en período voluntario sen que se efectuou o pago, as débedas esixiranse polo procedemento de prema previsto nos artigos 163 e ss. da Lei 58/2003, do 17 de decembro, Xeral Tributaria e nos artigos 70 e ss. do Real Decreto 939/2005, do 29 de xullo, polo que se aproba o Regulamento Ceral de Recadación –RXR–, devengándose as recargas correspondentes así como os intereses de demora. Contra o acto de aprobación do Padrón, os interesados só poderá interpor o recurso de reposición a que se refire o artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, ante o mesmo órgano que ditou o acto, no prazo dun mes, contado dende o día seguinte ó remate da exposición ó público do padrón. Contra a resolución expresa do recurso de reposición poderase interpor recurso contencioso-administrativo ante o Xulgado do Contencioso-Administrativo que por quenda de repartición correspóndalle, no prazo de dous meses, contados da notificación. Transcorrido un mes desde a interposición do recurso de reposición sen que recaese resolución expresa do mesmo, entenderase desestimado e poderase interpor recurso contencioso-administrativo no prazo de seis meses. Todo iso sen prexuízo de que poida exercitar calquera outro recurso ou acción que estime conveniente ao seu dereito. Sobrado, 19 de xullo de 2018. O alcalde Asdo.: Luís Lisardo Santos Ares
24/07/2018 | Administración LocalMunicipal
Boqueixón
Aprobación inicial modificación presupostaria núm.3/2018

Na sesión ordinaria realizada polo Pleno o día 11 de xullo de 2018, aprobouse a modificación presupostaria número 3 do ano 2018. O expediente estará exposto ó público, na Secretaría do concello, durante un prazo de 15 días hábiles que se contarán desde o día seguinte á publicación deste anuncio no BOP. Durante este período poderanse formular as reclamacións que se consideren oportunas e que, deberán ir dirixidas ó alcalde da corporación. En caso de non presentarse reclamacións este acordo terá a consideración de definitivo. Boqueixón, 18 de xullo de 2018 O alcalde Manuel Fernández Munín
24/07/2018 | Administración LocalMunicipal
Cabanas
Lista provisional de persoas admitidas proceso selectivo provisión de Animador/a Cultural e Actividades Recreativas

Por Resolución da Alcaldía 485/2018, de data 19 de xullo de 2018, procedeuse á aprobación da lista provisional de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas do Concello de Cabanas, persoal laboral fixo, incluída na Oferta de Emprego Público da anualidade 2016, sendo a que a continuación se reproduce: “RESOLUCIÓN. Aprobación lista provisional de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas. Visto o expediente administrativo para a provisión en propiedade dunha praza de Animador/a Cultural e Actividades Recreativas, persoal laboral fixo, en desenvolvemento da Oferta de Emprego Público do ano 2016, publicada no DOG número 230, de data 1 de decembro de 2016, mediante o sistema de concurso-oposición en quenda libre, segundo as Bases da convocatoria, aprobadas por resolución da Alcaldía 738/2017, de data 29 de decembro de 2017, publicadas no BOP Coruña nº 86, de data 8 de maio de 2018, así como anuncio de convocatoria no D. O. G. nº 103, de data 31 de maio de 2018 e B. O. E. nº 147, de data 18 de xuño de 2018. Rematado o prazo de presentación de instancias e, de conformidade co establecido no punto 6 das Bases da convocatoria que rexen este proceso selectivo, e artigos 21.1. g) da Lei 7/1985, de 2 de abril, Reguladora das Bases do Réxime Local, e demais disposicións concordantes Primeiro. Aproba-la lista provisional das persoas aspirantes admitidas e excluídas no proceso selectivo de referencia, que a continuación se reproduce: Excluídos/as: Ningún/ha. Segundo. Ordena-la publicación da listaxe provisional de persoas admitidas e excluídas no Boletín Oficial da Provincia da Coruña e no Taboleiro de Edictos do Concello. De conformidade co punto 6 das Bases da convocatoria que rexen este proceso selectivo, establécese un prazo a efecto de reclamacións de dez días, contados a partir do seguinte ao da publicación do anuncio no Boletín Oficial da Provincia da Coruña. As alegacións ou reclamacións á lista provisional presentaranse no Rexistro Xeral do Concello de Cabanas ou en calquera dos lugares establecidos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. No caso de non presentar dita alegación ou reclamación no Rexistro Xeral do Concello de Cabanas, as persoas interesadas deberán comunicalo ao Concello, durante o mesmo prazo de presentación de alegacións, á dirección de correo electrónico rexistro@cabanas. gal, co fin de que rematado o prazo de presentación de reclamacións, sen telas recibido, se pospoña a elaboración da listaxe definitiva de persoas admitidas e excluídas, ata recibir a documentación remitida por cada persoa aspirante.” Cabanas, 19 de xullo de 2018 O Alcalde, Germán Castrillón Permuy